62024TO0045_INF
A Törvényszék végzése (hetedik tanács), 2025. február 25. –ePURE és Pannonia Bio kontra Parlament és Tanács
(T‑45/24. sz. ügy)
„Megsemmisítés iránti kereset – Energia – (EU) 2023/2405 rendelet – A légijárműüzemanyag‑forgalmazók kötelezettsége annak biztosítására, hogy az egyes uniós repülőtereken a légijármű‑üzembentartók rendelkezésére bocsátott üzemanyag tartalmazza a fenntartható légijármű‑üzemanyag minimális részarányát – A személyében való érintettség hiánya – Elfogadhatatlanság”
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Személyében való érintettség – Szempontok – A fenntartható légijármű‑üzemanyagok (SAF) használatára és forgalmazására vonatkozó harmonizált szabályokat megállapító rendelet – A légijárműüzemanyag‑forgalmazókat arra kötelező rendelet, hogy az uniós repülőtereken olyan üzemanyagot bocsássanak a légijármű‑üzembentartók rendelkezésére, amelynek minimális részarányban SAF‑ot kell tartalmaznia – Az élelmiszer‑ vagy takarmánynövényekből, valamint köztes kultúrákból előállított bioüzemanyagok kizártsága – A növénykultúrákból, hulladékokból és maradékanyagokból megújuló etanolt előállító uniós gyártó és forgalmazó által benyújtott kereset – A személyében való érintettség hiánya – Többségükben az Unióban megújuló etanolt gyártó és forgalmazó tagokból álló szövetség által benyújtott kereset – A személyében való érintettség hiánya – Elfogadhatatlanság
(EUSZ 263. cikk, negyedik bekezdés; 2023/2405 európai parlamenti és tanácsi rendelet, 3. cikk, 8. pont, c) alpont, és 4. cikk, (1), (4) és (5) bekezdés, és I. melléklet)
(lásd: 25–30., 35–46., 67–80. pont)
Rendelkező rész
1)
A Törvényszék a keresetet mint elfogadhatatlant elutasítja.
2)
Az Európai Bizottság, valamint a Renewable Fuels Association, a Growth Energy, a U. S. Grains Council és a LanzaJet által benyújtott beavatkozási kérelmekről nem szükséges határozni.
3)
A Törvényszék az ePURE, de Europese Producenten Unie van Hernieuwbare Ethanolt és a Pannonia Bio Zrt.‑t kötelezi a saját költségeiken felül az Európai Parlament és az Európai Unió Tanácsa részéről – a beavatkozási kérelmekkel kapcsolatban felmerült költségeik kivételével – felmerült költségek viselésére.
4)
A Parlament, a Tanács és a jelen rendelkező rész 2. pontjában említett beavatkozást kérelmezők maguk viselik a beavatkozási kérelmekkel összefüggésben felmerült saját költségeiket.